**Battlefield 1943** on Digital Illusions CE:n kehittämä ja Electronic Artsn julkaisema ensimmäisen persoonan ammuntapeli. *Battlefield 1943* julkaistiin Xbox 360:lle 8. heinäkuuta 2009 ja PlayStation 3:lle 9. heinäkuuta 2009. Pelistä oli tarkoitus julkaista tietokoneversio, mutta sen suunnittelu peruutettiin.

Pelaaminen
----------

*Battlefield 1943* on sisällöltään typistetty *Battlefield 1942*:n nykyaikaistettu versio. *Battlefield 1943* on myynnissä vain verkossa ja sen voi hankkia Playstation Networkista ja Xbox Livestä. Pelin pelaamiseksi Xbox 360:lla pitää olla jäsenyydestä kuukausimaksua maksava kultajäsen (kuukausimaksu noin seitsemän euroa), itse peli maksaa 1200 Microsoft-pistettä. Playstation 3:lla pelaaminen on ilmaista, mutta pelin hinta on 9,95 euroa.

*Battlefield 1943*:ssa on kolme aselajia. Yhdysvaltain (USMC) ja Japanin (IJN) varusteet eroavat toisistaan vain graafisesti. Jalkaväkisotilaalla on käytössään sinko, konepistooli (Thompson / Type 100), käsikranaatteja ja jakoavain jota voidaan käyttää lähitaistelun lisäksi myös ajoneuvojen korjaamiseen. Jalkaväkisotilaan rooli on lähitaistelu konepistoolin avulla ja omien ajoneuvojen korjaaminen ja vihollisen ajoneuvojen tuhoaminen. Kiväärimiehellä on käytössään puoliautomaattinen kivääri (M1 Garand / Type 5), kiväärikranaatteja, käsikranaatteja ja kiväärin päässä oleva pistin. Kiväärimiehen rooli on taistella jalkaväkeä vastaan niin lyhyillä kuin pitkillä kantamilla, mutta taisteluun ajoneuvoja vastaan hänestä ei oikein ole. Tiedustelijalla on käytössään kiikarikivääri (Springfield / Kar 98k), pistooli (Colt M1911 /Type 14 Nambu), dynamiittia ja pistin / katana. Tiedustelijan rooli on tarkka-ammunta sekä räjähteet, joilla voi myös hyvin tehdä ansoja. Kiikarikiväärin luotiin vaikuttaa matkustusaika, eli luoti ei osu kohteeseen välittömästi ampumisen jälkeen.

*Battlefield 1943*:ssa on neljä erilaista ajoneuvoluokkaa: Maastoauto (Jeeppi / Type 95 recon car), Panssarivaunu (M4 Sherman / Type 97 Chi-Ha), Lentokone (F4U Corsair / Zero) ja maihinnousualus. USA:n ja Japanin ajoneuvot eroavat toisistaan vain graafisesti.

*Battlefield 1943*:ssa on mukana neljä karttaa. Ne kaikki sijoittuvat Tyynelle valtamerelle. Kartat ovat Wake Island, Guadalcanal ja Iwo Jima. Kun pelaajien yhteenlaskettujen pisteiden määrä ylitti 43 000 000 avautui uusi kartta nimeltään
Coral Sea. Kentillä taistellaan lähes aina maalla, merellä ja ilmassa, paitsi Coral Seassa, jossa taistelu tapahtuu pääosin pelkästään taivaalla.

Pelissä on myös Air Superiority-pelimuoto, joka avautui 43 miljoonan pisteen jälkeen.

Vastaanotto
-----------

Peli on saanut 83 pistettä 100:sta Metacritic-sivustolla ja 84.18% Game Rankings-sivustolta Xbox Live Arcade versioon. Pelistä tuli eniten myynyt vain ladattavissa oleva peli viikko julkaisun jälkeen. Battlefield 1943 oli vuoden 2009 parhaiten myynyt peli Xbox LIVE Arcadessa. Peliä oltiin ladattu yli miljoona kertaa kuukausi julkaisun jälkeen .

Lähteet
-------

1. ↑  Jim Reilly: Battlefield 1943 PC Canceled  3. helmikuuta 2011. IGN. Viitattu 24.10.2013. (englanniksi)
2. ↑  Air Superiority *Battlefield Wiki*. Viitattu 7.5.2023. (englanniksi)
3. 1 2  Battlefield 1943 for Xbox 360 GameRankings. Viitattu 17.7.2009.
4. 1 2  Battlefield 1943 (Xbox 360) reviews *Metacritic*. CBS.  "84 - Generally favorable reviews" Viitattu 17.7.2009.
5. ↑  Review: Battlefield 1943 - Pacific *next-gen.biz*.  joulukuu 2010.
6. ↑  Battlefield 1943 Review  10.7.2009. EuroGamer. Viitattu 17.7.2009.
7. ↑  Battlefield 1943 Review Game Informer. Viitattu 6.4.2014.
8. ↑  The Consensus: Battlefield 1943 Review  9.7.2009. GameSpy.  "Battlefield distilled to the basics" Viitattu 17.7.2009.
9. ↑  Battlefield 1943 GameTrailers.com
10. ↑  Battlefield 1943 IGN review *ign.com*.
11. ↑  Battlefield 1943  8.7.2009. Official Xbox Magazine. Viitattu 17.7.2009.
12. ↑  Battlefield 1943 Review (Xbox 360)  8.7.2009. Reviews.teamxbox.com. Viitattu 22.7.2009.
13. ↑  Battlefield 1943 for Playstation 3 review *X-Play*.  8.7.2009. G4 (TV Channel). Viitattu 18.7.2009.
14. ↑  Battlefield 1943 becomes fastest selling downloadable game gamingtarget.com. Viitattu 24.7.2009.
15. ↑  Battlefield 1943 ladattu miljoona kertaa!

Aiheesta muualla
----------------

* Virallinen Battlefield 1943 -sivu (Arkistoitu – Internet Archive) (englanniksi)
* Virallinen Twitter (englanniksi)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
*Battlefield* |
| --- |
|  |
| Pääsarja | 
* *1942*
* *Battlefield 2*
* *Battlefield 3*
* *Battlefield 4*
* *Battlefield 1*
* *Battlefield V*
* *Battlefield 2042*

 |
|  |
| Spin-offit | 
* *Vietnam*
* *2142*
* *1943*
* *Hardline*

 |
|  |
| *Bad Company* -sarja | 
* *Bad Company*
* *Bad Company 2*

 |
|  |
| Ilmaispelit | 
* *Heroes*
* *Online*
* *Play4Free*

 |

 |